Document ID: 32014D0023

NÕUKOGU OTSUS 2014/23/ÜVJP,
20. jaanuar 2014,
millega tunnistatakse kehtetuks otsus 2013/350/ÜVJP, millega muudetakse ja pikendatakse Lähis-Ida rahuprotsessi jaoks nimetatud Euroopa Liidu eriesindaja volitusi
EUROOPA LIIDU NÕUKOGU,
võttes arvesse Euroopa Liidu lepingut, eriti selle artiklit 28, artikli 31 lõiget 2 ja artiklit 33,
võttes arvesse liidu välisasjade ja julgeolekupoliitika kõrge esindaja ettepanekut
ning arvestades järgmist:
(1)
Nõukogu võttis 23. jaanuaril 2012 vastu otsuse 2012/33/ÜVJP (1), millega nimetati Andreas REINICKE Euroopa Liidu eriesindajaks (edaspidi „ELi eriesindaja”) Lähis-Ida rahuprotsessi jaoks.
(2)
Nõukogu võttis 2. juulil 2013 vastu otsuse 2013/350/ÜVJP (2), millega pikendati ELi eriesindaja volitusi kuni 30. juunini 2014 ja millega nähti ette lähtesumma ajavahemikuks 1. jaanuarist 2013 kuni 31. detsembrini 2013.
(3)
Poliitika- ja julgeolekukomitee nõustus 27. novembril 2013 liidu välisasjade ja julgeolekupoliitika kõrge esindaja kavandatud lahendusega, et ELi eriesindaja ülesanded võtab esialgu üle Euroopa välisteenistus. Samuti tagatakse korrapärane aruandlus liikmesriikidele ning kõrgetasemelised kontaktid.
(4)
Otsus 2013/350/ÜVJP tuleks seega kehtetuks tunnistada alates 1. jaanuarist 2014,
ON VASTU VÕTNUD KÄESOLEVA OTSUSE:
Artikkel 1
Kehtetuks tunnistamine
Otsus 2013/350/ÜVJP tunnistatakse kehtetuks.
Artikkel 2
Läbivaatamine
Liidu tulevane esindatus Lähis-Ida rahuprotsessis vaadatakse läbi enne 2014. aasta maid.
Artikkel 3
Jõustumine
Käesolev otsus jõustub selle vastuvõtmise kuupäeval.
Seda kohaldatakse alates 1. jaanuarist 2014.
Brüssel, 20. jaanuar 2014

Labels: 18
5